b'\n_START_ARTICLE_\nSultan D\xc5\xbeem\n_START_SECTION_\n\xc5\xbdivljenjepis\n_START_PARAGRAPH_\nSultan D\xc5\xbeem se je rodil v Odrinu 22. decembra 1459 kot tretji sin sultana Mehmeda II.. Imel je dva starej\xc5\xa1a polbrata princa Mustafa in princa Bajazida. Ko je princ Mustafa umrl, sta (pol)brata postala tekmeca na \xc5\xbeivljenje in smrt za nasledstvo, kar se je v Osmanskem cesarstvu skoraj redno dogajalo. Njegova mati se je trudila, da bi postal sultan njen sin, kar se mu je tudi za malo \xc4\x8dasa posre\xc4\x8dilo leta 1481. D\xc5\xbeem je imel dva sina: Oguza in Murata.\n_START_SECTION_\nSultan D\xc5\xbeem i\xc5\xa1\xc4\x8de za\xc5\xa1\xc4\x8dito pri kristjanih\n_START_PARAGRAPH_\nPo izro\xc4\x8dilu Mehmed II. ni bil ravno vesel, da je postal o\xc4\x8de treh sinov. V Osmanskem muslimanskem cesarstvu so bile krvave nasledstveno-dr\xc5\xbeavljanske vojne namre\xc4\x8d na dnevnem redu. Med nje spada tudi nasledstvena vojna za Bajazidom I.. Tudi D\xc5\xbeemov o\xc4\x8de Mohamed je svojega polbrata K\xc3\xbc\xc3\xa7\xc3\xbck Ahmeda neposredno po smrti svojega o\xc4\x8deta Murata II. dal okrutno umoriti. V svojem \xe1\xb8\xb2\xc4\x81n\xc5\xabn-n\xc4\x81me je zapovedal Mohamed II. pozneje, da naj tudi njegov naslednik umori svojega polbrata, \xc4\x8de\xc5\xa1 da bo na ta na\xc4\x8din obvaroval svetovni red._NEWLINE_3. maja 1481. je umrl sultan Mehmed II. \xe2\x80\x93 ki je med drugim osvojil tudi Otranto in poklal skoraj polovico prebivalstva - za posledicami gihta ali zastrupitve, star komaj 49 let. To je pomagalo kristjanom, da so zopet osvobodili mesto in okolico za vedno. Prvi je za o\xc4\x8detovo smrt zvedel mlaj\xc5\xa1i sin D\xc5\xbeem, ki je postal za nekaj \xc4\x8dasa sultan Anadolije. Ko je za o\xc4\x8detovo smrt zvedel starej\xc5\xa1i sin Bajazid, je s pomo\xc4\x8djo jani\xc4\x8darjev napovedal kruto vojno, v kateri je premagal brata in ga strmoglavil s prestola. D\xc5\xbeem je pobegnil k ivanovcem, ki so ga potem izro\xc4\x8dili pape\xc5\xbeu Inocencu. Sultan mu je za njegovo zadr\xc5\xbeanje pla\xc4\x8deval visoko letno odkupnino 40.000 zlatnikov.\n_START_SECTION_\nSmrt v tujini\n_START_PARAGRAPH_\nD\xc5\xbeem je umrl v Kapui 25. februarja 1495, ko je napolnil komaj 35 let: verjetno so ga zastrupili po zapovedi brata Bajazida.'